गुवाहाटी, 11 जुन, 2022: आसाम रायजोनि थाखाय गोजोन्थाव खौरां।  आसामनि फिसा Boxing गेलेगिरि लभलिना बरग’हाइआ भारतनि गेलिगिरि हान्जायाव साइख’ जाबाय।  Commonwealth Games नि थाखाय बिथाङा साइख’ जादों।  थांनाय 2021 माइथायाव खुंफुंजानाय अलिम्पिक बादायलायनायाव ब्रन्स मेडेल मोन्नो हानानै बिथाङा बयनिबो गोसोखौ गोजोन होनो हादोंमोन।  आरो भारत हादरजों लोगोसे आसाम रायजोनि मुंखौबो गोजौआव दिखांनानै होनो होदोंमोन।
 फिन खेबसेबाव बिथाङा भारतनि जानानै Commonwealth Games आव बादायनो थाखाय खाबु मोनबावनानै रायजोनि गेजेराव गोग्गानाय लाबोनो हादों।  मिथिनो मोन्नाय बायदिब्ला थांनाय सनिबारखालि भारतनि गेलेगिरि हान्जानि मोनसे साइख’नाय बादायलायनायाव जाफुंसारनो हानानै गावनि मासिखौ आवग्रिनानै लानो हादों।  बिथांजों लोगोसे निकात जारीन होन्नाय सासे गेलेगिरिआबो Commonwealth Games नि थाखाय भारतनि हान्जायाव गावनि मासिखौ आवग्रिनानै लानो हादों। 